
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
Pentru, modificarea Contractului unic de delegare a gestiunii serviciilor publice de    

     alimentare cu apă si de canalizare, aprobat prin Hotărârea Consiliului local al 
            Municipiului Focşani nr.217/2009, încheiat între Asociaţia de dezvoltare   

       intercomunitară „Vranceaqua”, în calitate de autoritate delegantă şi Societatea 
            Comercială Compania de Utilităţi Publice SA Focşani, în calitate de operator   

            regional
     Consiliul Local al Municipiului Focşani, judeţul Vrancea, întrunit în şedinţa ordinară ;
 
-  văzând proiectul de hotărâre iniţiat de Primarul Municipiului Focşani, raportul comun al Direcţiei resurse umane şi coordonare unităţi subordonate şi Direcţiei economice înregistrat la nr. 17523 /17 aprilie 2013  prin care se propune modificarea Contractului unic de delegare a gestiunii serviciilor publice de alimentare cu apă si de canalizare, aprobat prin Hotărârea Consiliului local al Municipiului Focşani nr.217/2009, încheiat între Asociaţia de dezvoltare intercomunitară „Vranceaqua”, în calitate de autoritate delegantă şi Societatea Comercială Compania de Utilităţi Publice SA Focşani, în calitate de operator regional, precum şi avizul favorabil al Comisiei de buget şi administraţie publică;
 
-  având in vedere adresa nr. 31352/01.04.2013 a SC Compania de Utilităţi Publice SA Focşani;
- ţinând cont de Hotărârea Consiliului Local al Municipiului Focşani nr.217/17.09.2009 privind aprobarea delegării gestiunii serviciului de alimentare cu apă şi de canalizare către SC Compania de Utilităţi Publice SA Focşani şi modificarea si completarea Actului Constitutiv şi Statutului Asociaţiei „Vranceaqua”, aprobată prin Hotărârea Consiliului local al Municipiului Focşani nr.152/2008 cu modificările şi completările ulterioare;
- văzând Actul Constitutiv şi Statutul Asociatiei „Vranceaqua” cu modificările şi completările ulterioare;

- în conformitate cu prevederile Legii 51/2006 privind serviciile comunitare de utilităţi publice, cu modificările şi completările ulterioare, ale Legii nr.241/2006 privind serviciul de alimentare cu apă şi de canalizare cu modificările si completările ulterioare, precum şi ale Hotărârii de Guvern nr.855/2008 pentru aprobarea actului constitutiv-cadru şi statutului-cadru ale asociaţiilor de dezvoltare intercomunitară de utilităţi publice;

- în baza art. 11 alin.(1), (2) şi (4), art. 36 alin. (2) lit.d), alin.(6) lit.a) pct. 14 şi în temeiul art. 45 alin.(1) din Legea nr. 215/2001, privind administratia publica locala, republicata in 2007, cu modificarile si completarile ulterioare;
HOTĂRĂŞTE   :

Art.1.  Aprobarea modificarii Contractului unic de delegare a gestiunii serviciilor publice de alimentare cu apă si de canalizare,  aprobat prin Hotărârea Consiliului local al Municipiului Focşani nr.217/2009, încheiat între Asociaţia de dezvoltare intercomunitară 
„Vranceaqua”, în calitate de autoritate delegantă şi Societatea Comercială Compania de Utilităţi Publice SA Focşani, în calitate de operator regional,astfel:
Art. 36 – Preturile , Tarifele şi alte surse de venit din cadrul Titlului II, Sistemul Financiar şi sistemul contabil, Capitolul I, punctul 1, aliniatul (3) privind modul de calcul al redevenţei, va avea următorul conţinut:


(3) “Redevenţa  va fi o sumă egală cu valoarea rezultată din aplicare procentului de 10% asupra veniturilor realizate din vânzarea serviciilor de apă şi canalizare în anul precedent, pentru anul curent”.


Art.39 punctul 2, aliniatele (1), (6) şi (7) – Alte costuri taxe şi suprataxe din cadrul Titlului II, Sistemul Financiar şi sistemul contabil, Capitolul I, vor avea următorul conţinut:

 (1) Redevenţa va fi o sumă egală cu echivalentul a 10% din veniturile realizate din facturarea serviciilor în anul precedent pentru anul în curs.
(6) Redevenţa va reveni Localităţilor semnatare, functie de valoarea veniturilor realizate  din vânzarea serviciilor de apa şi canalizare în anul precedent în localitatea respectivă.
(7) În cazul înlocuirii sistemului Redevenţei cu un nou sistem de susţinere a dezvoltării serviciilor de apă şi canalizare, acest nou sistem va fi automat aplicat prezentului Contract de delegare.

Art. 2. Împuternicirea Asociaţiei “Vranceaqua”, cu sediul în municipiul Focşani 

Str. Simion Bărnuţiu nr.7, înscrisă în Registrul asociaţiilor şi fundaţiilor de pe lângă Judecătoria Focşani cu nr. 9451/123/2008, al cărui membru este Municipiul Focşani, să semneze Actul adiţional de modificare  al Contractului unic de delegare a gestiunii serviciilor publice de alimentare cu apă şi de canalizare, prin reprezentantul său legal, în numele şi pe seama Consiliului Local al Municipiului Focsani.

Art. 3. Se împuterniceşte dl. Decebal Gabriel Bacinschi, Primar al Municipiului Focşani, să semneze Actul adiţional de modificare a Contractului unic de delegare a gestiunii serviciilor publice de alimentare cu apă şi de canalizare, încheiat între Delegatar şi Operator.

Art. 4. Prezenta  hotărâre va fi comunicata  de către  Directia administraţie publică locala, compartimentelor, birourilor, serviciilor si Primarului Municipiului Focsani, conform legii, care va asigura executarea acesteia prin Directia administratie publica locala, Direcţia resurse umane şi coordonare unităţi subordonate, Direcţia economică Asociaţia “Vranceaqua” şi S.C. Compania de Utilităţi Publice S.A. Focsani. 

PREŞEDINTE  DE ŞEDINŢĂ,

       Trofin Tudorel-Daniel                                                   Contrasemnează,
                                                                                    SECRETARUL MUNICIPIULUI 

                                                                                                    FOCŞANI

                                                                                             Corhană Eduard Marian
Municipiul Focşani, 25 aprilie 2013

